UzReport telekanali Ispaniya La Ligasi o‘yinlarini O‘zbekistonda namoyish qilish huquqini sotib oldi

UzReport telekanali futbol bo‘yicha Ispaniya La Ligasi bellashuvlarini ham translyatsiya qiladi. Translyatsiya huquqi sotib olingani haqida telekanalning Facebook’dagi sahifasi orqali ma’lumot berildi.

Bunga qadar Ispaniya chempionati o‘yinlarini litsenzion tarzda namoyish etish holati O‘zbekistonda bo‘lmagan. UzReport bu borada birinchi bo‘ldi. Endilikda o‘zbekistonlik futbol muxlislari “Real”, “Barselona”, “Atletiko” kabi grand klublar to‘p suradigan liga o‘yinlarini o‘zbek va rus tillarida tomosha qilish imkoniyatiga ega.
Ayni vaqtda La Liga uchrashuvlarini olib ko‘rsatish borasida texnik ishlar olib borilayotgani aytib o‘tilgan. Translyatsiya huquqining qanchaga mo‘ljallangani haqida ma’lumot berilmagan.
Qayd etish kerak, UzReport kanali birinchi bo‘lib Angliya Premyer-Ligasi translyatsiyasi huquqini 3 yilga qo‘lga kiritgan bo‘lsa, keyinroq Yevropa Chempionlar Ligasi va Yevropa Ligasi musobaqalarining translyatsiya huquqlarini ham sotib olgandi.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’”ga obuna bo‘lib, yangiliklardan ovozli ko‘rinishda bahramand bo‘lishingiz mumkin.